CELEX: 32018D0998
Language: ro
Date: 2018-07-12 00:00:00
Title: Decizia de punere în aplicare (UE) 2018/998 a Comisiei din 12 iulie 2018 de modificare a anexei I la Decizia 2009/177/CE în ceea ce privește statutul Croației cu privire la boala provocată de virusul herpetic al crapului koi (KHV) și al Finlandei cu privire la necroza hematopoietică infecțioasă (NHI), lista zonelor din Irlanda indemne de Bonamia ostreae, lista zonelor din Regatul Unit indemne de Marteilia refringens, și de modificare a anexei I la Decizia 2010/221/UE în ceea ce privește lista zonelor din Regatul Unit indemne de virusul herpetic al stridiilor 1 μvar (OsHV-1 μVar) [notificată cu numărul C(2018) 4381] (Text cu relevanță pentru SEE.)

16.7.2018   
            
            
               RO
            
            
               Jurnalul Oficial al Uniunii Europene
            
            
               L 178/9
            
         DECIZIA DE PUNERE ÎN APLICARE (UE) 2018/998 A COMISIEI
   din 12 iulie 2018
   de modificare a anexei I la Decizia 2009/177/CE în ceea ce privește statutul Croației cu privire la boala provocată de virusul herpetic al crapului koi (KHV) și al Finlandei cu privire la necroza hematopoietică infecțioasă (NHI), lista zonelor din Irlanda indemne de Bonamia ostreae, lista zonelor din Regatul Unit indemne de Marteilia refringens, și de modificare a anexei I la Decizia 2010/221/UE în ceea ce privește lista zonelor din Regatul Unit indemne de virusul herpetic al stridiilor 1 μvar (OsHV-1 μVar)
   
      
         [notificată cu numărul C(2018) 4381]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 43 alineatul (2), articolul 49 alineatul (1), articolul 50 alineatul (3), articolul 51 alineatul (2) și articolul 53 alineatul (3),
   întrucât:
   
               (1)
            
            
               În partea C din anexa I la Decizia 2009/177/CE a Comisiei (2) este prevăzută lista cu statele membre, zonele și compartimentele declarate indemne de anumite boli menționate în partea II din anexa IV la Directiva 2006/88/CE.
            
         
               (2)
            
            
               Pe lista respectivă, întregul teritoriu al Croației este declarat indemn de boala provocată de virusul herpetic al crapului koi (KHV) și întregul teritoriu al Finlandei este declarat indemn de necroza hematopoietică infecțioasă (NHI). Cu toate acestea, în ultimii ani, aceste state membre au declarat existența mai multor focare ale bolilor respective.
            
         
               (3)
            
            
               Ambele state membre au transmis informații Comisiei, care indică faptul că au adoptat măsuri în conformitate cu Directiva 2006/88/CE în vederea gestionării focarelor respective. Măsurile respective sunt încă în curs de desfășurare în unele zone.
            
         
               (4)
            
            
               În prezent, pe lista respectivă întregul litoral al Irlandei este declarat indemn de Bonamia ostreae, cu excepția a opt golfuri. Din cauza unui focar recent de Bonamia ostreae care a apărut în alt golf dintr-o zonă din Irlanda care figurează pe listă ca fiind indemnă de această boală, au fost instituite restricții care sunt aplicate în continuare în conformitate cu Directiva 2006/88/CE.
            
         
               (5)
            
            
               Mai mult, întregul litoral al Irlandei de Nord este declarat indemn de marteilioză (Marteilia refringens). Cu toate acestea, Regatului Unit a declarat două focare ale acestei boli în două golfuri diferite din Irlanda de Nord. Au fost instituite restricții de deplasare care sunt aplicate în continuare în conformitate cu Directiva 2006/88/CE.
            
         
               (6)
            
            
               În conformitate cu informațiile transmise de Croația, Finlanda, Irlanda și Regatul Unit, zonele în cauză nu ar trebui să figureze pe listă ca indemne de respectivele boli și delimitarea geografică a zonelor indemne de boli pentru Croația, Finlanda, Irlanda și Regatul Unit ar trebui, prin urmare, să fie actualizată.
            
         
               (7)
            
            
               În anexa I la Decizia 2010/221/UE a Comisiei (3) este prevăzută lista cu statele membre, zonele și compartimentele care sunt considerate ca fiind indemne de anumite boli nemenționate în partea II din anexa IV la Directiva 2006/88/CE.
            
         
               (8)
            
            
               În prezent, pe lista respectivă teritoriul Irlandei de Nord din Regatul Unit este considerat ca fiind indemn de virusul herpetic al stridiilor 1 μvar (OsHV-1 μVar), cu excepția anumitor golfuri. Din cauza apariției recente a focarelor de infecție cu virusul OsHV-1 μVar într-un alt golf, delimitarea geografică a zonei indemne de boală din Regatul Unit ar trebui să fie actualizată.
            
         
               (9)
            
            
               Prin urmare, anexa I la Decizia 2009/177/CE și anexa I la Decizia 2010/221/UE ar trebui să fie modificate în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   În partea C din anexa I la Decizia 2009/177/CE, în tabel, a patra coloană, intitulată „Delimitarea geografică a zonei indemne de boală (stat membru, zone sau compartimente)”, se modifică după cum urmează:
   
               1.
            
            
               pe rândul intitulat „Boala provocată de virusul herpetic al crapului koi (KHV)”, rubrica referitoare la Croația se înlocuiește cu următorul text: „Întregul teritoriu, cu excepția următoarelor zone: zona care cuprinde exploatația de acvacultură de la Donji Miholjac (numărul autorizației 2HR0109) și râul Drava de la barajul Dubrava la gura sa de vărsare în fluviul Dunărea și zona care cuprinde exploatația de acvacultură de la Grudnjak (numărul autorizației 2HR0177) și întregul curs de apă al râului Vučica până la gura de vărsare în râul Karašica, iar, de acolo, râul Karašica până la gura de vărsare în râul Drava”;
            
         
               2.
            
            
               pe rândul intitulat „Necroza hematopoietică infecțioasă (NHI)”, rubrica referitoare la Finlanda se înlocuiește cu următorul text: „Întregul teritoriu, cu excepția compartimentului de coastă din Ii, Kuivaniemi, și zonele următoarelor bazine hidrografice: 14.72 Virmasvesi, 14.73 Nilakka, 4.74 zona Saarijärvi și 4.41 zona Pielinen”;
            
         
               3.
            
            
               pe rândul intitulat „Infecția cu Bonamia ostreae”, rubrica referitoare la Irlanda se înlocuiește cu următorul text:
               „Întregul litoral al Irlandei, cu excepția:
               
                           1.
                        
                        
                           portului Cork;
                        
                     
                           2.
                        
                        
                           golfului Galway;
                        
                     
                           3.
                        
                        
                           portului Ballinakill;
                        
                     
                           4.
                        
                        
                           golfului Clew;
                        
                     
                           5.
                        
                        
                           Achill Sound;
                        
                     
                           6.
                        
                        
                           Loughmore, golful Blacksod;
                        
                     
                           7.
                        
                        
                           Lough Foyle;
                        
                     
                           8.
                        
                        
                           Lough Swilly;
                        
                     
                           9.
                        
                        
                           golfului Kilkieran.”;
                        
                     
         
               4.
            
            
               pe rândul intitulat „Infecția cu Marteilia refringens”, rubrica referitoare la Regatul Unit se înlocuiește cu următorul text:
               „Întregul litoral al Marii Britanii.
               Întregul litoral al Irlandei de Nord, cu excepția golfurilor Belfast Lough și Dundrum.
               Întregul litoral al insulelor Guernesey și Herm.
               Zona de coastă a statelor Jersey: această zonă este formată din zona de coastă intertidală și imediată cuprinsă între nivelul mediu al fluxului pe insula Jersey și o linie imaginară trasată la trei mile nautice plecând de la nivelul mediu al refluxului pe insula Jersey. Zona în cauză este situată în golful normand-breton, în partea de sud a Mării Mânecii.
               Întregul litoral al Insulei Man.”
            
         Articolul 2
   În anexa I la Decizia 2010/221/UE, în tabel, în a patra coloană, intitulată „Delimitarea geografică a zonei supuse unor măsuri naționale aprobate”, în rândul intitulat „Virusul herpetic al stridiilor 1 μvar (OsHV-1 μVar)”, rubrica referitoare la Regatul Unit se înlocuiește cu următorul text:
   
      „Teritoriul Marii Britanii, cu excepția râului Roach, a râului Crouch, a estuarului Blackwater și a râului Colne din Essex, a coastei nordice a comitatului Kent, a portului Poole din Dorset și a râului Teign din Devon
      Teritoriul Irlandei de Nord, cu excepția golfurilor Dundrum și Killough și a zonelor Lough Foyle, Carlingford Lough, Larne Lough și Strangford Lough
      Teritoriul Guernsey”.
   
   Articolul 3
   Prezenta decizie se adresează statelor membre.
   
      Adoptată la Bruxelles, 12 iulie 2018.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 328, 24.11.2006, p. 14.
   
      (2)  Decizia 2009/177/CE a Comisiei din 31 octombrie 2008 de punere în aplicare a Directivei 2006/88/CE a Consiliului în ceea ce privește programele de supraveghere și eradicare și statutul indemn de boală al statelor membre, al zonelor sau al compartimentelor (JO L 63, 7.3.2009, p. 15).
   
      (3)  Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (JO L 98, 20.4.2010, p. 7).